bavarian-nlp/barwiki-20250901 huggingface dataset:
Kitzbichl

Kitzbiché (åmtla: Kitzbühel) is a Stodgmoa mid Aiwóhna (Stånd: ) an nordéstlachn Tirói, Éstaraich. Kitzbiché ligg éppa 100 km éstla vu da Låndeshaupstod Innschbrugg und is Bezirkshaupstod vun Bezirk Kitzbiché. Durch Kitzbiché fliaßt dé Kitzbichia Ochn, dé wos an Påss Thun ia Kwöin hod und bis kuschz våu Kitzbiché nó Jóchberga Ochn hoasst. S Tåi hoasst owa nid Ochntåi, sóndan Laikntåi. Dé bekånntéstn Berg um Kitzbiché sénd da Håhnenkåmm unds Håun. Boadé Berg sénd stårch durchn Tourismus pregg und békånnt durchs Håhnenkåmmrééna und d'éstaraichische Radlrundfohscht. Kitzbiché wor owa nid åiwai schu da iwarégiónal bekånnté Wintasportåuscht, dear a haid is. Schu 1271 hod Kitzbiché, dóscht nó a Toaé vu Boan, s Stodreecht kriagg. A dé naxtn Jahrhunascht is dé Stod åft za an wichtign Bergbauzéntrum won, wos a oundlas Göid fi dé Doing brocht hod. Midn Nidagång vun Bergbau a da Región is owa a Kitzbiché a oafåché Bergbauangmoa won, wo sogor Årmut nid söitn wor. Vabéssascht hod si de wirtschåftliché Situation eascht, wia dé Såizburg-Tiróia-Buh baut won is und da Schisport an Åipmraum Fuaß fåssn ugfång hod.
Dialekt.
A da Región Kitzbiché kéémand dé vaschidéstn Dialektaifliss zåmm. Dé lókalé Mundårt keescht zan Sidmittlboarischn und is éng vawånt mid dé Dialekt vun Untariitåi, Sóilandl, Brixntåi, Owaboan und Pinzga. Haidztog hod si da Dialekt schu so waid midn "Umgangsunterlandlerisch" gmischt, dass ans bé dé mearan Sprecha a da Región schu nimma song ku, ób éppa ausn Laikntåi (wia Kitzbiché und Saini Håns) oda ausn ówan Brixntåi kimb. Fi dé mearan Doing klingand sogor åité kitzbichiarisché Ausdrick (wia Muich, Föid/Feid, stóin) frémb, wai durchn Aifluss vun Iitåi iwas Brixntåi bzw. Sóilandl si dé óstmittlboarischn Éntsprechunga (Müüch, Fööd, stöön, Söölandl) schu durchgsétzt håmb. S glaiché ku ans a iwa dé vawånntn Såizburga Gebirgsdialekt song, dé vu Óstn hea durch dé glaichn Weana Ausdrick bédréngg wean. S Rickzugsgébiit fin åitn Dialekt iss Puiaseegebiet, wo dé westmiddlboarischn Fórma weng da ogschidnen Log söibst unta jungé Laid no krét weand. Da Museums- und Kulturverein St. Johann in Tirol hod sóiché åitn Weeschta ausn Laikntåi (und Puiaseegebiit) gsåmmét und online gstóit. A båid haidztog z'Kitzbiché und sogor z'Saini Håns schiaga nimma so krét weaschd, is dear Artiké decht as Konsawiarungsbaitrog fin åitn Dialekt gschriim won. A poor Régln vun åitn Dialekt, wos so nid unbédingg fir åi onan sidmittlboarischn/westmiddlboarischn Dialekt göitnd, sténd do:
Vega (Raketn)

Vega ("Vettore Europeo di Generazione Avanzata", „fortgschrittne Generation von eina eiropäischn Trägaraketn“) is a vierstufige Trägaraketn fia kloane Satellitn, de im Aaftrag vo da Eiropäischn Wöitraumorganisation (ESA) seit 1998 entwicklt worn is und ihrn Erstflug am 13. Feba 2012 eafoigreich absolviat hod. Sie is de kleanste eiropäische Trägaraketn und soll bis zu 2,5 Tonnen in a erdnahe Umlaafbahn bringa.
De Vega-Raketn hebm vom Startplatz "ELV" (Ensemble de Lancement Vega) im eiropäischn Wöitraumbahnhof in Franzesisch-Guayana ab.
Woadring

Woadring (deitsch: Waidring) is a Gemeinde im Bezirk Kitzbichi im Bundeslond Tiroi in Östarreich.
Geografie.
Woadring lieg im Dreiländaegg vo Tiroi, Bayern und Soizburg im Strubtoi (Lofabåch/Haslbåch). Die Ortschoft is entweda vo St. Johann in Tiroi iwa Kirchdorf in Tiroi oda vo Lofa in Soizburg erreichbor. Außadem erstreckt si vo do as Pillaseetoi in Richtung Südn oiche.
Mit die Gemeindn Fiawabrunn, Hochfuiz, St. Jakob im Haus und Nuarach buidt Woadring an Tourismusvabond "Pillaseetoi".
Nochborgemeindn.
Kessn, Kirchdorf in Tiroi, Lofa, Reit im Winki und Nuarach
Liwanzn

Liwanzn oda Doalkn (nordostbair.) oda Doekn (middlboarisch) san a assabachana Möhlschbaes aas da böihmisch-oalt-östarreichischn Kuchl. Doalkn moint dou a östarreichischa Doalkn, wal se döi Doalkn nou da Böimeschn Wikipedia, im "Bayrischen Wörterbuch" un im "Nordbairischen Wörterbuch" untaschei(dn u möihara kuglat wöi a Kroapfn oda Dampfnudln san. 
zon Woart sölwa.
S Woart "Doalkn" kummd vo deam böimeschn Woart "vdolky", wos suavüll wöi "Gröüiwal" hoißt. Aa des Woart "Liwanzn" is böimesch u henkt mid "lít" / -"lévati" 'göüssn' zamma, a 'Gussanatz'.
da Begrief.
Da Doag fia d Liwanzn wird oa(ngröiat aas Möhl, Mülch, Garm, Zugga u an kloin Hia(dl Soalz. Waal s a Heffndoag is, mou ma n a Waal göih(n loua. Wer s haetzogs a weng luxuriösa wüll - und üwa wos machet se döi Haut cuisine haet niat hea - hebt unta dean Doag nu an Oaschnej drunter. Dann doud ma in s Liwanznblech odar in d Doalknpfanna Schmoalz oda Butta oda manchaorts aa r a Schweinfett u beggt döi Dinga dou drin assa. Von-ej houd ma doudazou d Uofaring assaghua(bm u hod s Liwanznblech direkt ins Faja gesetzt. Ma mou döi Liwanzn aaf oalle zwou Saetn schöjn goldbrau(n bachn, lasst s niad aasköhln u serviad s oa(ngschdraht mit a weng Zugga r u Zimmet. Dazou isst ma ra Kompodd, am bestn a weng a saüalichs, wal des ganz Ding ja eh hibsch söüß gratt.
s Liwanznblech.
Dou gi(bt s gußaesana u blechana. Am bestn san natüale di aesan, wal s d Hitz schöj(n hoaldn. Di richtinga ham aaf jedan Foal Votöüfunga - ebm döi Gröüwala - füan Doag. Wenn s Fett hoaß sod is, dann koa ma dean Doag owa r aa in a gwehnlicha Pfanna ae(nggöüssn, waal a ja dann niat zrenna koa(n. Ob setta Liwanznblächa regulär nu in Handl san, woes e niat; owa af a r am schbeziölln Flohmarkt, also in Ostbayern oda drüwan in da Tschechei, findt ma s mit Sichahaed.
Fidel Castro

Da Fidel Castro (* 13. August 1926 in Birán bei Mayarí, Provinz Oriente; † 25. Novemba 2016 in Havanna) woa a kubanischa Bolidika und kommunistischa Revolutionea. Regiat hod a Kuba vu 1959 bis 2008 ois Regiarungsschef und vu 1976 bis 2008 ois diktatorischa Stootspresident.
Ea wor 1959 da Ofiara vo da eafoigreichn kubanischn Revolution ("Bewegung vom 26. Juli") gegnan Diktator Batista.
Subpoena

De Subpoena (lateinisch: "unta Strof") is a Foam vo da strofbeweatn Onoadnung im Beweisaufnohmevafoan noch amerikanischn Recht. Konkret is domit de Pflicht zua Beweisauskunft in Woat oda Schrift gmoant. De Subpoena is ned imma mit ana Voalodung vabundn.
Da Begriff kimmt vom Lateinn "sub poena", des wo "unta Strof" hoasst.
De Subpoena kimmt sowoi im Strofrecht ois aa im Zivuirecht zua Owendung.
Sexschtn

Sexschtn (hdt.: Sexten, ital.: "Sesto") isch a Ort in Siidtiroul in Puschtatol noch Innichn. Im Johr 2013 hots 1912 Sexschta gebn, fa de 95,37 Prozent deitscher Muatersproch sein, also Siidtiroler Dialekt redn. Di Ortschoft fa ligg af 1300 Meta Mereshöhe. Des Ort besteat ausm Hauptort Sexschtn dess nochm Kirchenpatron a St. Veit genonnt wert, und dem uma zwa Kilometer weit wek gelegnen Ortstaal Moos. Ob die fünfziger Johre entschteat zwischn Sexten und Moos do Weiler Woldham.
Soaffa

A Soaffa oda Soaf (dt.: "Seife", engl.: "soap") is a Soiz vo ana Fettsaire.
Im Oidog wead a Sof zan Woschn vom Keapa vawendd (sog. "Feinsoaffa"). Ois Woschmiddl weans neama gnuzd, wei do uneawinschde Koichsoaffa buidd wean.
Soaffa san gnau gnumma Natrium- oda Kalium-Soiz vo Fettsairen. De Fettsairesoize vo ondan Metoin wean Metoisoaffa gnennd und wean in da Industrie eihgsetzd.
De Feinsoaffa (Toilettnsoaffa) bstenga aus Natriumsoize vo Fettsairen ("Keansoaffa").
Gschicht vo da Soaffa.
De easchtn Soaffarezeptuan hod ma scho ba de Sumera gfundn. Es wead owa ognumma, doss do de Soaffa ois Heij- und ned ois Reinigungsmiddl vawendd worn is. Oscheinend hom eascht de Rema de Reinigungswiakung vo da Soaffa entdeckd.
Heastejung vo da Soaffa.
Soaffa wean aus Fettn vo Viechan und Pflanzna gmochd. Dozua wead de Fettn mid ana Laug kochd. Des Vafoahn nennd ma Soaffasiadn. De Fettn wead doduach in Glycerin und Fettsairen (Alkalisoiz) zalegd. Des Alkalisoiz is nocha de Soaffa. Friaha hom de Soaffasiada de Fettn in offanan Kessln kochd, heit wead des in gschlossanan technischn Olong gmochd.
Soaffa zua Wondbeschichtung.
In Marokko is a hochweatige Putz- und Moitechnik mid Soaffa entstondn, de wo Tadelakt hoassd und inzwischn wejdweid bekonnd is. Bei dea Technik wead da Effekt gnutzd, doss Natrium- und Kaliumsoaffa mid Koich wossaunlesliche Koichsoaffa buidn. Dozua wead im Prinzip a Wond zeascht koichd (mid Koichputz oda Koichfoarb vaseng, in Marokko is's a gonz spezieja Koich) und nocha mid ana Soaffa eihgriem. Je noch Soaffa entstengan do sogoa Obaflechn mid Dufteffekt. De natialiche Poimsoaffa, wo in Marokko oft vawendd wead, riachd zan Beispui noch Veichal.
Soaffaopan.
Soaffaopan (engl.: "soap opera", aa: „soap“) san Endlosserien im Feanseng und Radio vo mindara Qualitet. Da Nam kimmd dohea, wei de Sendunga uaspringli nua gmochd woan san, um Weabung bessa eihblendn z kenna und om Ofong vui Weabung fia Soaffa dobei woa.
Spam

Spam san Nochrichtn, de wo vom Empfänga ned gwinscht san. In da Regl weans elektronisch zuagstöd. Des Verb dazua hoasst 'spamma" (engl. 'spamming"), in Obsenda vo da Nochricht nennt ma an "Spamma".
Uaspringli woa SPAM a Marknnama fia Dosnfleisch (SPiced hAM). Wearend da Lemsmittlrationiarung im Kriag woa as Dosnfleisch SPAM in England praktisch ibaroi und ohne Bschränkung z hom. In an Monthy Python Sketch ("Spam-Sketch") is des aufgriffa woan, do gibts in an Café auf da Speiskoatn praktisch nua Speisn mit Spam. Dazua wead vo ana Gruppn a Liad gsunga, des wo nua ausn Woat "Spam" bsteht und so jede normale Kommunikation vahindat.
Botnetz

A Botnetz oda Botnet is a Gruppm vo Programm-Bots (Software-Bots). De Bots laffa auf vanetztn Rechnan. Alloa in Deitschland hods 2010 470.000 Bots gem, vo dena im Schnitt ebba 2.000 pro Tog aktiv gwen san. Illegale Botnetze wean ohne Wissen vo de Rechnabesitza installiat.
Owendunga.
Bot-Netz liefan aa de Basis-Struktur fia de konventionelle Netzzkriminalität. Desweng sans a so stoak nochgfrogt.
Bad Fischau-Brunn

Bad Fischau-Brunn is a Moaktgemeinde mit 3302 Einwohnan (1. Jänner 2016) im Beziak Weana Neistod-Land in Niedaösterreich.
Fischau liegt im Industrieviadl, und zwoa im Staaföd, rund 50 km südlich vo Wean und grenzt im Westn an Weana Neistod. Aufgrund vo da Thermenlinie duachs Weana Beckn gibts do a oids Thermalbod. Fischau liegt am Haung vo de Fischauer Vorberg. Vom Kaiserstaa hod ma a guate Sicht iwan ganzn Urt. Brunn war friaa a eigana Uat, ghert owa jetzt zu Fischau bzw. de Uatschoftn san zaumglegt wuan.
Friedrich Wilhelm Raiffeisen

Friedrich Wilhelm Raiffeisen (* 30. März 1818 z Hamm (Sieg); † 11. März 1888 z Heddesdorf, heit Neuwied) wor a deitscher Sozialreforma und Kommunalbeamta. Vo eam hod de Raiffeisenorganisation ian Nama. Ea gheat zu de Grinda vo da genossnschoftlichn Bewegung in Deitschland und driba ausse.
Da Raiffeisen wor a ibazeigta evanverlischa Krist. De Energie fir sei soziales Engagement hod a aus seim Glaubm zogn. Dazua hod a gschriebm: „"Wir betonen (…) ausdrücklich die christliche Nächstenliebe, welche in der Gottesliebe und in der Christenpflicht wurzelt, daraus ihre Nahrung zieht und, je mehr geübt, um so kräftiger, um so nachhaltiger wird".“
Zu seina Zeit worn de Bauan bei Misserntn oft auf Wuchara ogwiesn. Deshoib hod a in "Flammersfelder Hülfsverein zur Unterstützung unbemittelter Landwirte" grindt, bei dem de Bauan Gejd sporn, oba aa zum Kaffa vo Viech und Gerät leihn hom kena.
Jo Baier

Josef-Albert „Jo“ Baier (* 13. Feba 1949 in Minga) is a boarischa Fuimregisseur und Drehbuachautor.
Da Baier hod an da Ludwig-Maximilians-Universität Minga Theatawissnschaftn, Germanistik und Amerikanistik studiat. 1981 hod a in Theatawissenschaftn promoviat.
In da Fernsegnreportage "Meine Heimat – Zweimal" vazejt da Baier vo seina Kindheid z Dietramszell und vo seine Wurzln und stejt des da Lebmsgschicht vom Konstantin Wecker gegniba, dea wo z Minga afgwochsa is. De ländlich-baialiche Umgebung vo seina Jugendzeit hod eam bis heit prägt, des wo ma an seine Fuim imma wieda siagt.
Personennamendatei

De Personennamendatei oda Personanamadatei (PND) woa a Noamdatei vo Persona, de wo voa oim zua Dokumentation vo Literatua in Bibliothekn vawendt worn is. De Deitsche Nationalbibliothek und de deitschn und estareichischn Bibliotheksvabind homs bis 2012 kooperativ gfiahd.
Fia jede in de PND afgnummane Person gibds an Datnsotz, wo mid Huif vo an oadeiting Identifikator, da PND-Numma, higwiesn wean ko.
Im Aprui 2012 is de PND in da Gmoasame Noamdatei (GND) afgonga.
Soaffasiada

Da Soaffasiada (dt.: Seifensieder) is a Handweaka, wo aus Fettn und Soda Soaffa mocha duat. De Technik geht scho af de Sumera zruck und is mit de Kreizzig af Eiropa keman. De easchtn Zimft san im Middleiropa im 14. Joarhundat fia Augschburg, Wean und Ulm belegt.
Mit da industriejn Revolution is dea Beruaf oba fost bedeitungslos worn. Eascht mit da Öko-Bewegung san wieda kloane Soaffasiadarein entstandn, de wo de Soaffa noch de oidn Methodn heastejn.
Spruch.
De oide Rednsoart "Mia geht a Soaffasiada af" hoasst sovui wia "Mia geht a gross Liacht af". Dees kimpt dohea, wei de Soaffasiada friaa aa Keazn gmocht hom.
Gemeinsame Normdatei

De Gemeinsame Normdatei oda Gmoasame Noamdatei (GND) is a Noamdatei, de wo 2012 eihgfiahd worn is. In da GND san de ehmolige Personennamendatei ("PND"), de "Schlagwortnormdatei" ("SWD"), de "Gemeinsame Körperschaftsdatei" ("GKD") und de Einheitssachtitel-Datei vom "Deitschen Musikarchiv" ("DMA-EST-Datei") zammgfiahd worn. Se wead vo da "Deitschn Nationoibibliothek" ("DNB") midn gsomtn Bibliotheksvabund in Deitschland, im "Östareichischn Bibliotheknvabund" ("obv") und da "Schweizerischn Nationoibibliothek" (fia Schlogweata) kooperativ gfiahd und hod om 19. Aprui 2012 de bislong trennd gfiahdn Noamdatein obglest.
Seit Juli 2012 stähd de GND unta da frein Lizenz Creative Commons Zero, de wo koa Nutzungsbeschränkung kennd.
In dem Projekt "Virtual International Authority File" ("VIAF") is de GND iwa a Konkordanzdatei mid ondan nationoin Noamdatein virtuej zu ana intanationoin Noamdatei vabundn.
Attacke zua Deanstblockade

A Attacke zua Deanstblockade, engl. denial-of-service attack (kuaz DoS), oft ois vateite Attacke zua Deanstblockade ausgfiat, engl. distributed denial-of-service attack (kuaz DDoS Attacke), is is a Vasuach an Rechna, a Webpräsenz oda a Netzweak lahm z leng und daduach fia de Nutza nimma oda nua eigschränkt vafigboa z mocha.
Vo ana "vateitn Attacke zua Deanstvaweigarung" (DDoS) redt ma donn, wenn da Ogriff vo an Hauffa Rechna aus vauasocht wead.
In Deitschland wead de Beteiligung an Attackn zua Deanstblockade (DoS-Attackn) mit bis zu drei Joan Hoft bestroft.
Beispui.
Beispui fia an feangsteiatn Ogriff duach Massnvasond vo Datnpaketn iba a Botnetz:
De Ogriff hom zwoa Sochan gmoasom ghobt: De Obsendaadressn vo de Ogreifa woan gfäjscht (IP-Spoofing) und iwa a Botnetz san mit Trojanan bzw. Hintatialn vasklavte Internetz-Rechna (Zombies) gnutzt woan, ohne dass de Besitza vo de Zombie-Rechna davo wos mitkriagt hädn.
Obwea.
Meglichkeitn wia ma an Ogriff obwean ko:
Maisinga See

Da Maisinga See (amtli: Maisinger See) is a kloana Stausee bei Maising, 'm Ortsteil von da Gmoa Pöcking in Obabayern. Da See is um 1680 vom Klosta Dießen zur Verbessarung von da Nahrungsversorgung von da umliegnden Bevöikarung aafgstaut worn, is damois oba no vui greßa gwen wia heit. Im Durchschnitt is er net tiafa wia a Meta, weshoib er im Winta bis zum Grund gfriarn ko.
Michael Kohlhaas

Michael Kohlhaas is a Novelln vom Heinrich von Kleist. A easchts Fragment is scho anno 1808 assakema, anno 1810 is de komplette Gschicht easchiena.
De Gschicht spuit in da Mittn vom 16. Joarhundat und es geht um in Rosshandla Michael Kohlhaas. Zwegn an Unrecht (Diabstoi vo seine Ressa), wo ma eam odoa hod, greift a zua radikaln Sejbstjustiz und wead zan Kloakriaga, bis a z letzt sejm higricht wead. Da Ernst Bloch hod in Michael Kohlhaas aa in „Don Quijote rigoroser bürgerlicher Moralität“ gnennt. De Gschicht orientiat si am historischen Hans Kohlhase, is oba ned authentisch, wei im Kleist de Untasuachungsaktn von 1539 ned vorglegn hom.
De Novelln "Michael Kohlhaas" gheat za de Moastaweak vo da Wejdliteratua.
Heinrich von Kleist

Bernd Heinrich Wilhelm von Kleist (* 18. Oktoba 1777 z Frankfurt (Oder); † 21. Novemba 1811 am Stolper Loch, heit Kloana Wannsee (Berlin)) wor a deitscha Dichta und Publizist. Kleist is ois „Außenseiter im literarischen Leben seiner Zeit […] jenseits der etablierten Lager“ um de Weimara Klassik und de Romantik gstandn. Bekannt is a vor oim fias „historische Rittaschauspui“ "Das Käthchen von Heilbronn", seine Lustspui "Der zerbrochne Krug" und "Amphitryon", s Trauaspui "Penthesilea" und fia seine Novelln "Michael Kohlhaas" und "Die Marquise von O...",
Hans Roth

Hans Roth (* 1938 z Loufa, Obabayern) is a boarischa Hoamatpflega.
Da Roth hod z Minga a Ausbuidung zum Atiquariatsbuachhändla gmocht. Vo 1980 bis 2003 wor a Gschäftsfihra vom Bayerischen Landesverein für Heimatpflege e.V. z Minga.
Seit 1972 is a easchta Vorsitzenda vom "Historischen Verein Rupertiwinkel e.V." z Loufa. Ea is Mitgliad vom Rundfunkrat vom Bayerischen Rundfunk und seit 1990 Mitgliad im "Bayerischen Landesdenkmalrat", Vorsitzenda vom Regionalausschuss fia Obabayern und seit 1995 Vorsitzenda vom Arbatskroas Kultur vo da "EuRegio Salzburg - Berchtesgadener Land - Traunstein" ('Eiroparegion Soizbuag - Berchtsgoana Land - Traunstoa').
Auszeichnunga.
Da Roth hod u. a. de foigendn Auszeichnunga dahoidn:
Otto I. (HRR)

Otto I., da Große (* 23. Novemba 912; † 7. Mai 973 in Memlebm) ausm Gschlecht von de Liudolfinger is ab 936 Herzog von Sachsn und Kenig vom Ostfranknreich ("regnum francorum orientalium") gwen, ab 951 Kenig von Italien und ab 962 Remisch-deitscha Kaisa.
Otto I. is oana von de wichtigstn Herrschagstoitn im friahan Mittloita gwen, und währnd seina Herrschoft hods an kuituröin Aafschwung gebm, de ois Ottonische Renaissance bekannt is. In da Schlocht aafm Lechföid (955) hod er de Invasionen von de Ungarn aafghoitn.
Monika Pauderer

De Pauderer Monika (* 14. Juli 1940 z Engelsberg, Nordmährn) is a Autorin und Dichtarin aus Bayern, de wo in Boarischa Sproch schreibt.
De Pauderer is anno 1945 im Zug vo da "Vatreibung" af Oabling in Bayern kema. Vo 1953 bis 1956 hod se a Mittlschui z Rosenheim bsuacht und spada do ois Sekretärin garbat. Seit 1960 wohnt de Pauderer z Minga.
Ian easchtn Roman hod de Pauderer scho im Oita vo zehn Joarn gschriebm. Seit 1976 schreibt se professionej. Seit 1983 san mehr wia 20 Biacha aussakema. Se hod aa in Zeidunga und Zeitschriftn an Hauffa vaeffentlicht. 2001 is se in de Literatnvaeinigung vo de Turmschreiber aufgnomma worn.
(136108) Haumea

(136108) Haumea is a Zwergplanet vo da Undaklassn vo de Plutoidn und wiad zu de gresstn Objekte vom Kuipergiatl zejd. Wega seina schneja Rotation hods mid am Äquatorduachmessa vo eba 2200 km bei am Abstand vo de Pole grod nu eba 1100 km eiso nochad a recht a stoag ellipsoide Foam. Das astronomische Symbol vom Haumea is: .
(136472) Makemake

(136472) Makemake d friarane, provisoarische Bezeichnung "2005 FY9", is a Zwergplanet vo da Undaklassn vo de Plutoidn am Kuipergiatl. Das astronomische Symbol vom Makemake is: .
Entdeckung.
Gfundn won isa am 31. März 2005 vom Mike Brown (CalTech), am Chad Trujillo (Gemini-Observatorium) und am David Rabinowitz (Yale-Universität) mim Oschin-Schmidt-Teleskop am Mount Palomar Observatorium. As Objekt hod vo eana nochad fia erna Oabat den Nama „Easterbunny“ (Ostahos) griagt.
D Entdeckung vom Makemake is dann am 29. Juli 2005 bekannt gehm won. Am gleichn Dog hand a nu de groussn Transneptune Haumea und Eris da Effantlichkeit bekannt gmocht won. De drei Objekte hand zam mim Pluto nochm iazigm Wissnsstand de vier gresstn bekanntn Objekte vom Kuipergiatl. Da Duachmessa vom Makemake wiad auf eba 1800 Kilomeda gschatz (uma 75 % vo da Gress vom Pluto). Sei scheinbare Helligkeit ligt bei 17 mag umananda, damid isa dann as zwoathejste Objekt nochm Pluto am Kuipergiatl.
Nama.
Am Juli 2008 hoda den Nam "Makemake" nochm Schepfagott vo da Kuitua vo da Osterinsel griagt.
Eingschoftn.
Da Makemake bewegt se auf arana elliptischn Umlaufbahn am Abstand zwischn 38,5 AE (Perihel) und 52,8 AE (Aphel) um d Sunn. De Bahn is um de 29° genga d Ekliptik gnoagt. Fiaran Umlauf um d Sunn brauchda umd de 309 Jea umananda.
Da Makemake is vui gressa ois wia d Ceres. Wenga seina Gressn isa wascheinle am hydrostatischn Gleichgwicht und fast a dodale Kugl.
Noch da Entscheidung vo da Indanationala Astronomischn Union (IAU) vom 11. Juni 2008 kead a zua Kadegoarie vo de Plutoidn, arana Undakadegoarie vo de Zwergplanetn.
(136199) Eris

(136199) Eris is da massnreichste bekannte Zwergplanet vo unsam Sunnasystem. Da Eris züid zu de Plutoidn, arana Undaklassn vo de Zwergplanetn, de wos hinda da Neptunbahn d sunn umrundnd.
Da Zwergplanet is noch da Eris benannt, da griachischn Göttin vo da Zwietracht und am Streit. Noch seina Entdeckung am 29. Juli 2005 homd d NASA und Medien des Objekt vom Kuipergiatl mid am ähnlichn Duachmessa wia da Pluto zeascht amoi oisn „zehntn Planetn“ ogseng. D Internationale Astronomische Union (IAU) hod nochad dann oba am 24. August 2006 a neie Planetendefinition eigfiad, noch dera da Eris, wiara da Pluto iazad oi Zwergplanetn hand. Das astronomische Symbol vom Eris is: .
Bua

A Bua is a menlichs Kind oda a junga Mo. An ejtan Buam nennt ma oft aa Buasch.
Da "Bua" is aa a Spuikoartn im franzesischn Bladdl. Im boarischn Bladdl is dees da "Unta".
Heakumpft.
"Bua" hod im Boarischn vo Ofang o drei Bedeitunga ghobt.
Oidboarisch hods "buobe" ghoassn. Dees Wort is aa fia de westgermanische Zeit belegt, wo s heakimpt, woass ma oba ned. Es kannt a Kindawort fia Bruada sei.
Kunnt sei, dass ausm lateinischn kummt, wo "Puer" da Bua is.
"Buasch" (pl.: "Buaschn") kimpt vom lat. "bursa" ‚Beidl‘, und moant an Gejdbeidl im Sinn vo ana finanzielln Gmoaschoft. In sejm Uaschprung hod de "Beasn" (Börse) ois finanzielle Interessnsgmoaschoft.
Andane Begriff.
Im Untaschiad zan Buam, wo woarscheinle an sozialn Bezug hod (= Bruada), san "Stift" (heit fia Lealing) und "Bengl" sexuell inspiriat. "Stift" moant uaspringle an Boizn und "Bengl" an Steckn. Da Ausdruck Berschn kimmt vo "raffa".